**Zaključci i preporuke konferencije**

Zaključci i preporuke regionalne konferencije na temu „Uloga parlamenata u promovisanju ulaganja i konkurentnosti na Zapadnom Balkanu“ grupisani su u tri glavne oblasti:

**A. Uloga parlamenata**

**B. Preporuke Mreže**

**C. Kapaciteti parlamenata za sprovođenje nadzora nad politikom državne pomoći, konkurentnošću i privlačenjem investicija**

**A. Parlamenti imaju tri ključne uloge u promovisanju ulaganja i konkurentnosti na Zapadnom Balkanu:**

1. Uspostavljanje zakonodavnih rešenja za promovisanje i privlačenje investicija i jačanje konkurentnosti
2. Kontrola primene politika za promovisanje i privlačenje investicija i jačanje konkurentnosti
3. Obezbeđivanje budžeta za privlačenje investicija i jačanje konkurentnosti

**B. Preporuke Mreže parlamentarnih odbora**

1. Mreža prepoznaje značaj politika za privlačenje investicija i ulogu parlamenata u promovisanju ulaganja i konkurentnosti na Zapadnom Balkanu
2. Parlamenti se podstiču da uključe poslovnu zajednicu, privredne komore, unije poslodavaca, investitore, civilno društvo i druge nevladine aktere u nadzor nad politikom državne pomoći, konkurentosti i direktnih stranih investicija.
3. Mreža poziva parlamente da se uključe u diskusije o razvoju strategija regionalnog ekonomskog razvoja sačinjenih od strane relevantnih regionalnih institucija i inicijativa
4. Mreža podstiče razvoj cost benefit analize zakonodavstva u regionu Zapadnog Balkana koja bi se bavila ukupnim poboljšanjem poslovnog ambijenta.
5. Mreža preporučuje razvoj analize efekata politika državne pomoći na Zapadnom Balkanu o čemu bi obavestila odbore u okviru Mreže.

**C. Razvoj nadzornih kapaciteta parlamenata:**

1. Mreža poziva parlamente da razmene i usvoje dobre prakse nadzora nad politikom državne pomoći i privlačenjem direktnih stranih investicija
2. Mreža poziva parlamente i parlamentarne odbore da razviju kulturu redovnih godišnjih nadzornih slušanja o primeni politika državne pomoći i direktnih stranih investicija.
3. Mreža treba da organizuje više treninga i edukacija za parlamentarno osoblje kako bi ih opremila znanjem i veštinama neophodnim da pruže podršku narodnim poslanicima u nadzoru nad politikom državne pomoći i privlačenjem direktnih stranih investicija.